Cengiz Ünder. Cengiz Ünder ((talaffuzi: Chingez Ünder) 1997-yil 14-iyulda tugʻilgan) — Turkiyalik futbolchi, Liga 1 ning „Olympique de Marseille“ klubi va Turkiya milliy terma jamoalarining oʻng qanot yarimhimoyachisi. Faoliyati. Dastlabki faoliyati. Ünder professional faoliyatini „Altinordu FC“ da boshlagan, keyinroq „Başakşehir FC“ga oʻtgan. Başakşehir bilan oʻtkazgan mavsumida Ünder Turkiya Superligasidagi debyut mavsumida 32 oʻyinda 7 ta gol urib, oʻzini liganing eng yaxshi oʻyinchilaridan biri sifatida koʻrsatadi. Roma. 2017-yilning 16-iyulida u 13,4 million yevro toʻlov evaziga „Roma“ futbolchisiga aylanadi. U 2018-yilning 4-fevralida „Roma“ safidagi ilk golini A Seriyada „Hellas Verona“ ga qarshi oʻyinda (1:0) kiritadi Xuddi shu oyda u Chempionlar ligasidagi debyutini gol bilan nishonladi hamda Chempionlar ligasida gol urgan eng yosh turkiyalik futbolchiga aylandi. Leicester City (ijara). 2020-yil 20-sentyabrda Ünder Premier-leaguening „Leicester City“ klubiga keyinchalik sotib olish huquqi bilan bir mavsumga ijaraga berildi. U oʻz debyutini West Ham United bilan oʻyinda zaxiradan maydonga tushadi va 3:0 hisobida magʻlubiyatga uchraydi. 25-oktabr kuni u Leicester City uchun birinchi golli hissasini qoʻshdi va u Jeymi Vardining Arsenal ustidan 1:0 hisobida gʻalaba qozongan goliga assistentlik qiladi, bu esa Leicester Cityning Arsenal maydonidagi 47 yillik kutilgan gʻalabasiga debocha boʻladi. 10-dekabr kuni Ünder UEFA Yevropa Ligasi doirasida Afinaning AEK bilan mezbondagi oʻyinda ilk golini kiritadi. Olympique Marseille (ijara). Liga 1 klubi Olympique Marseille 2021-yilning 4-iyulida 9 million yevroga evaziga futbolchini keyinchalik sotib olish huquqi bilan ijaraga oladi. Milliy jamoada. Ünder Turkiya yoshlar milliy futbol jamoasining U18 va U19 toifalarini himoya qilgan. Shuningdek Turkiyaning 21 yoshgacha boʻlgan futbol terma jamoasiga ham chaqirilgan edi. 2016-yilning noyabrida Ünder Kosovoga qarshi oʻyin uchun Turkiya terma jamoasiga chaqiruv oladi. U milliy terma jamoadagi birinchi golini 2017-yilning mart oyida Moldova bilan oʻrtoqlik uchrashuvida terma jamoa libosidagi ikkinchi oʻyinida oʻyinida kiritadi. Munozara. Turkiya qurolli kuchlari tomonidan 2018-yilning yanvar oyida Suriya shimolidagi Afrin hujumidan soʻng, 11-fevral kuni A Seriya doirasidagi oʻyinida Romaning Benevento ustidan qozongan gʻalabasidan soʻng, Ünder golni harbiycha uslubda harbiycha salom bilan (chest) bilan nishonlaydi. 2019-yil oktabr oyida Turkiyaning Suriya shimoli-sharqidagi hujumidan soʻng Ünder Twitter’da yuqorida tilga olingan bayram suratini joylashtiradi. Uning bahsli posti ijtimoiy tarmoqlarda Roma muxlislarining tanqidiga sabab boʻladi. Yutuqlar. SHaxsiy. Mukofotlar